stanford-oval/wikipedia huggingface dataset:
เธอเก่ง (Still)

| "เธอเก่ง (Still)" |
| --- | --- |

เพลงโดยเจ็ตเซ็ตเตอร์
วางจำหน่าย: 15 ตุลาคม พ.ศ. 2558
แนวเพลง: ร็อคโซล
ความยาว: 3:33
ค่ายเพลง: ไวท์มิวสิค (จีเอ็มเอ็ม แกรมมี่)
ผู้ประพันธ์เพลง: ฟองเบียร์

มิวสิกวิดีโอ
"เธอเก่ง (Still)" ที่ยูทูบ
 
"เธอเก่ง (Still)" เป็นซิงเกิลของเจ็ตเซ็ตเตอร์  ในปี พ.ศ. 2558 โดยประพันธ์เนื้อร้อง-ทำนอง ปฏิเวธ อุทัยเฉลิม (ฟองเบียร์) และเรียบเรียงโดย ทฤษฏี ศรีม่วง ออกจำหน่ายในวันที่ 15 ตุลาคม พ.ศ. 2558
เนื้อหาเพลงที่พูดถึงความรักในรูปแบบของคนที่­ยังไม่สามารถเริ่มรักครั้งใหม่ได้ เพราะจะด้วยทั้งความรักเดิมที่ยังฝังใจ หรืออะไรก็ตามแต่ อดีตก็ยังคงสร้างความแพ้ ให้กับปัจจุบันอยู่เสมอ และด้วยเนื้อหาที่โดนใจผู้แพ้หลายคน เพลงนี้คงเปรียบเหมือนตัวแทนความเจ็บช้ำเล็กๆจากผู้แพ้ส่ง­ต่อความรู้สึกให้คนเก่งที่ทำให้เราแพ้ ได้อยู่เสมอๆ
มิวสิควิดีโอ กำกับโดย “ต๋อม-ณัฐพล มุขขันธ์” เนื้อหาเรื่องราวง่ายๆ ไม่ซับซ้อน แต่ลึกทางอารมณ์ ซึ่งเป็นชีวิตของคนๆ หนึ่งที่ถูกบอกเลิก ความรู้สึกของคนผิดหวัง
การตอบรับ

เพลง "'เธอเก่ง (Still)" ติดอันดับสูงสุดที่ 8 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 8 พฤศจิกายน พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
การตอบรับ > ชาร์ต

| ชาร์ต (พ> ศ. 2558) | อันดับสูงสุด |
| --- | --- |
จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100: 8
จีเอ็มเอ็ม แกรมมี่ จีเมมเบอร์ มิวสิก เอ็มวีชาร์ตท็อป 100: 12
ซี้ดเอฟเอ็ม ชาร์ตท็อป 20: 8
เอฟเอ็ม 98.5 คลิกชาร์ต ท็อป 20: 1
อีเอฟเอ็ม ชาร์ต 94 ท็อป แอรเพลย์: 24


| ชาร์ต (พ> ศ. 2559) | อันดับสูงสุด |
| --- | --- |
อินเท็นซีฟวอท์ช มิวสิก ชาร์ต ท็อป 40  เพลงไทยสากล 2016: 7
อำเภอหนองหิน

| อำเภอหนองหิน |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Nong Hin
คำขวัญ: หนองหินถิ่นมหัศจรรย์ พฤกษ์พันธุ์ล้นหลาม หินงามถ้ำสวย มากด้วยน้ำใจ
แผนที่จังหวัดเลย เน้นอำเภอหนองหิน
พิกัด: 17°7′24″N 101°51′30″E﻿ / ﻿17.12333°N 101.85833°E﻿ / 17.12333; 101.85833
ประเทศ:  ไทย
จังหวัด: เลย
พื้นที่
 • ทั้งหมด: 435.0 ตร.กม. (168.0 ตร.ไมล์)
ประชากร (2564)
 • ทั้งหมด: 24,988 คน
 • ความหนาแน่น: 57.44 คน/ตร.กม. (148.8 คน/ตร.ไมล์)
รหัสไปรษณีย์ : 42190
รหัสภูมิศาสตร์: 4214
ที่ตั้งที่ว่าการ: ที่ว่าการอำเภอหนองหิน หมู่ที่ 2 ตำบลหนองหิน อำเภอหนองหิน จังหวัดเลย 42190
 ส่วนหนึ่งของสารานุกรมประเทศไทย
หนองหิน เป็นอำเภอหนึ่งของจังหวัดเลย เดิมเป็นส่วนหนึ่งของอำเภอภูกระดึง
ที่ตั้งและอาณาเขต

อำเภอหนองหินตั้งอยู่ทางทิศใต้ของจังหวัด ห่างจากตัวจังหวัดเลย 45 กิโลเมตร มีอาณาเขตติดต่อดังนี้
ทิศเหนือ ติดต่อกับอำเภอวังสะพุง
ทิศตะวันออก ติดต่อกับอำเภอผาขาว
ทิศใต้ ติดต่อกับอำเภอภูกระดึง
ทิศตะวันตก ติดต่อกับอำเภอภูหลวง
ประวัติ

หนองหินเดิมเป็นหมู่บ้านหนึ่งอยู่ในเขตการปกครองของตำบลปวนพุ อำเภอภูกระดึง ต่อมาได้แยกการปกครองจากตำบลปวนพุมาตั้งเป็น ตำบลหนองหิน เมื่อปี พ.ศ. 2522
เมื่อเกิดการขยายตัวของพื้นที่ในเขตตำบลหนองหิน ซึ่งมีความเจริญทั้งทางด้านวัตถุ สภาพเศรษฐกิจ สังคม และชุมชนเมือง โดยเฉพาะชุมชนที่ตั้งบ้านหนองหิน (ปัจจุบันอยู่ในเขตเทศบาลตำบลหนองหิน) จังหวัดเลยจึงได้เสนอกระทรวงมหาดไทยขอยกฐานะเป็นกิ่งอำเภอ โดยรวมตำบลหนองหิน ตำบลปวนพุ และตำบลตาดข่า ตั้งเป็น กิ่งอำเภอหนองหิน ตามประกาศกระทรวงลงวันที่ 1 มิถุนายน พ.ศ. 2540 โดยมีผลบังคับตั้งแต่วันที่ 1 กรกฎาคม ปีเดียวกัน
ต่อมาจึงได้มีพระราชกฤษฎีกายกฐานะขึ้นเป็น อำเภอหนองหิน ในวันที่ 24 สิงหาคม พ.ศ. 2550 โดยมีผลบังคับตั้งแต่วันที่ 8 กันยายน ปีเดียวกัน
ภูมิประเทศ

เป็นที่ราบสลับกับเนินเขา และบางบริเวณเป็นที่ราบสูง
ภูมิอากาศ

สภาพพื้นที่ประกอบด้วยที่ราบสลับกับเนินเขา ทำให้อุณหภูมิเปลี่ยนแปลงง่าย
ฤดูร้อน ระหว่างเดือนกุมภาพันธ์-พฤษภาคม อากาศแห้งแล้ง ลมพัดแรง อุณหภูมิเฉลี่ย 32-35 องศาเซลเซียส
ฤดูฝน ระหว่างเดือนมิถุนายน-กันยายน ฝนตกไม่ตามฤดูกาล ลักษณะเป็นฝนทิ้งช่วง อุณหภูมิเฉลี่ย 32-38 องศาเซลเซียส ปริมาณน้ำฝนโดยเฉลี่ย 134.25 มิลลิเมตร
ฤดูหนาว ระหว่างเดือนตุลาคม-มกราคม อากาศหนาวจัด มีลมแรง อุณหภูมิเฉลี่ย 6-12 องศาเซลเซียส
การแบ่งเขตการปกครอง > การปกครองส่วนภูมิภาค

อำเภอหนองหินแบ่งเขตการปกครองย่อยออกเป็น 3 ตำบล 34 หมู่บ้าน ได้แก่
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| 1. | หนองหิน |  | (Nong Hin) |  | 14 หมู่บ้าน |  |
| 2. | ตาดข่า |  | (Tat Kha) |  | 5 หมู่บ้าน |  |
| 3. | ปวนพุ |  | (Puan Phu) |  | 15 หมู่บ้าน |  |
การแบ่งเขตการปกครอง > การปกครองส่วนท้องถิ่น

ท้องที่อำเภอหนองหินประกอบด้วยองค์กรปกครองส่วนท้องถิ่น 4 แห่ง ได้แก่
เทศบาลตำบลหนองหิน  ครอบคลุมพื้นที่บางส่วนของตำบลหนองหิน
องค์การบริหารส่วนตำบลหนองหิน ครอบคลุมพื้นที่ตำบลหนองหิน (นอกเขตเทศบาลตำบลหนองหิน)
องค์การบริหารส่วนตำบลตาดข่า  ครอบคลุมพื้นที่ตำบลตาดข่าทั้งตำบล
องค์การบริหารส่วนตำบลปวนพุ ครอบคลุมพื้นที่ตำบลปานพุทั้งตำบล
สภาพทางเศรษฐกิจ > เกษตรกรรม

ประชากรประมาณร้อยละ 60 ประกอบอาชีพเกษตรกรรม พื้นที่เพื่อการเกษตรทั้งหมด 70,875 ไร่ แยกเป็น
พื้นที่ทำนา 29,827 ไร่
พื้นที่ทำไร่ 28,948 ไร่
พื้นที่ปลูกไม้ผล ไม้ยืนต้น 12,100 ไร่
พืชเศรษฐกิจที่สำคัญ ได้แก่ ข้าว ข้าวโพดสำหรับเลี้ยงสัตว์ อ้อย มันสำปะหลัง มะขามหวาน และมะม่วง
สภาพทางเศรษฐกิจ > การปศุสัตว์

อาชีพการเลี้ยงสัตว์นับว่าเป็นอาชีพที่สำคัญอย่างหนึ่งและมีแนวโน้มจะขยายตัวเพิ่มมากขึ้น ซึ่งอำเภอหนองหินได้ให้การสนับสนุนช่วยเหลือตลอดมา ไม่ว่าจะเป็นการแจกพันธุ์สัตว์ต่าง ๆ การตรวจรักษา การป้องกันโรค การเลี้ยงสัตว์ส่วนใหญ่ไว้เพื่อการบริโภคและการใช้งานภายในครอบครัว
เทศบาลตำบลบางน้ำเปรี้ยว

| เทศบาลตำบลบางน้ำเปรี้ยว |
| --- | --- |
เทศบาลตำบล
ทต.บางน้ำเปรี้ยว
พิกัด: 13°50′43.4″N 101°03′04.4″E﻿ / ﻿13.845389°N 101.051222°E﻿ / 13.845389; 101.051222
ประเทศ:  ไทย
จังหวัด: ฉะเชิงเทรา
อำเภอ: บางน้ำเปรี้ยว
จัดตั้ง:  •  17 กันยายน 2498 (สุขาภิบาลบางน้ำเปรี้ยว)  •  25 พฤษภาคม 2542 (ทต.บางน้ำเปรี้ยว)
พื้นที่
 • ทั้งหมด: 1.65 ตร.กม. (0.64 ตร.ไมล์)
ประชากร (2564)
 • ทั้งหมด: 2,326 คน
 • ความหนาแน่น: 1,409.69 คน/ตร.กม. (3,651.1 คน/ตร.ไมล์)
รหัส อปท.: 05240303
ที่อยู่ สำนักงาน: เลขที่ 59 หมู่ 1 ถนนฉะเชิงเทรา-บางน้ำเปรี้ยว ตำบลบางน้ำเปรี้ยว อำเภอบางน้ำเปรี้ยว จังหวัดฉะเชิงเทรา รหัสไปรษณีย์ 24150
เว็บไซต์: bangnampriaolocal.go.th
 ส่วนหนึ่งของสารานุกรมประเทศไทย
เทศบาลตำบลบางน้ำเปรี้ยว เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของหมู่ที่ 1 และบางส่วนของหมู่ 2 ตำบลบางน้ำเปรี้ยว กับบางส่วนของหมู่ 4–6 ตำบลโพรงอากาศ ในอำเภอบางน้ำเปรี้ยว จังหวัดฉะเชิงเทรา เดิมมีฐานะเป็นสุขาภิบาลบางน้ำเปรี้ยวที่จัดตั้งขึ้นใน พ.ศ. 2498 แล้วได้รับการจัดตั้งเป็นเทศบาลตำบลใน พ.ศ. 2542 ในปี พ.ศ. 2564 เขตเทศบาลมีประชากรทั้งหมด 2,326 คน
พื้นที่เทศบาลตำบลอยู่บริเวณเขตศูนย์ราชการต่าง ๆ ของอำเภอบางน้ำเปรี้ยว อยู่ห่างจากศาลากลางจังหวัดฉะเชิงเทราประมาณ 20.3 กิโลเมตร อยู่ห่างจากกรุงเทพมหานครประมาณ 72.1 กิโลเมตร ตรงกลางของเขตเทศบาลมีคลองบางขนาก (คลองแสนแสบ) และคลองขวางไหลผ่านเป็นแหล่งน้ำสำคัญ มีพื้นที่รับผิดชอบทั้งหมด 1.65 ตารางกิโลเมตรหรือคิดเป็น 1,031.25 ไร่
แหล่งข้อมูลอื่น

เว็บไซต์เทศบาลตำบลบางน้ำเปรี้ยว
| ด ค กองค์กรปกครองส่วนท้องถิ่นระดับล่างในจังหวัดฉะเชิงเทรา |
| --- | --- | --- |
| เทศบาลเมือง | ฉะเชิงเทรา |  |
| เทศบาลตำบล |  เกาะขนุน  เขาหินซ้อน  คลองแสนแสบ  ดอนเกาะกา  ดอนฉิมพลี  ท่าข้าม  ท่าถ่าน  ท่าสะอ้าน  ทุ่งสะเดา  เทพราช  นครเนื่องเขต  บางปะกง  บางปะกงพรหมเทพรังสรรค์  บางขนาก  บางคล้า  บางน้ำเปรี้ยว  บางผึ้ง  บางวัว  บางวัวคณารักษ์  บางสมัคร  บ้านซ่อง  บ้านโพธิ์  ปากน้ำ  แปลงยาว  พนมสารคาม  พิมพา  ลาดขวาง  วังเย็น  ศาลาแดง  สนามชัยเขต  แสนภูดาษ  หอมศีล  หัวสำโรง  |  |
| องค์การบริหารส่วนตำบล |  ก้อนแก้ว  เกาะขนุน  เกาะไร่  เขาดิน  เขาหินซ้อน  คลองขุด  คลองเขื่อน  คลองจุกกระเฌอ  คลองตะเกรา  คลองนครเนื่องเขต  คลองนา  คลองบ้านโพธิ์  คลองประเวศ  คลองเปรง  คลองหลวงแพ่ง  คลองอุดมชลจร  คู้ยายหมี  ดงน้อย  ดอนฉิมพลี  ดอนทราย  ท่ากระดาน  ท่าตะเกียบ  ท่าทองหลาง  ท่าไข่  ท่าสะอ้าน  ทุ่งพระยา  เทพราช  บางกระเจ็ด  บางกรูด  บางกะไห  บางเกลือ  บางแก้ว  บางขวัญ  บางคา  บางตลาด  บางตีนเป็ด  บางเตย  บางน้ำเปรี้ยว  บางไผ่  บางพระ  บางโรง  บางเล่า  บางสวน  บ้านใหม่  บึงน้ำรักษ์  แปลงยาว  พนมสารคาม  โพรงอากาศ  เมืองเก่า  เมืองใหม่  โยธะกา  ลาดกระทิง  วังตะเคียน  ศาลาแดง  สนามจันทร์  สองคลอง  สาวชะโงก  สิงโตทอง  สิบเอ็ดศอก  เสม็ดใต้  เสม็ดเหนือ  โสธร  หนองจอก  หนองตีนนก  หนองบัว  หนองไม้แก่น  หนองยาว  หนองแหน  หนามแดง  หมอนทอง  หอมศีล  หัวไทร  หัวสำโรง  แหลมประดู่  |  |
เทศบาลตำบลบางขนาก

| เทศบาลตำบลบางขนาก |
| --- | --- |
เทศบาลตำบล
คลองแสนแสบ หรือเรียกอีกชื่อว่า คลองบางขนาก เชื่อมแม่น้าเจ้าพระยากับแม่น้ำบางปะกง ยาวประมาณ 72 กิโลเมตร เพื่อยุทธศาสตร์สงครามและการปกครองหัวเมืองด้านตะวันออกติดชายแดนกัมพูชาและใกล้เวียดนาม
ทต.บางขนาก
พิกัด: 13°52′17.2″N 101°08′27.3″E﻿ / ﻿13.871444°N 101.140917°E﻿ / 13.871444; 101.140917
ประเทศ:  ไทย
จังหวัด: ฉะเชิงเทรา
อำเภอ: บางน้ำเปรี้ยว
จัดตั้ง:  •  6 มิถุนายน 2515 (สุขาภิบาลบางขนาก)  •  25 พฤษภาคม 2542 (ทต.บางขนาก)
พื้นที่
 • ทั้งหมด: 5.80 ตร.กม. (2.24 ตร.ไมล์)
ประชากร (2565)
 • ทั้งหมด: 2,087 คน
 • ความหนาแน่น: 359.83 คน/ตร.กม. (932.0 คน/ตร.ไมล์)
รหัส อปท.: 05240302
ที่อยู่ สำนักงาน: เลขที่ 156 หมู่ที่ 1 ถนนเทศบาลซอย 18 ตำบลบางขนาก อำเภอบางน้ำเปรี้ยว จังหวัดฉะเชิงเทรา รหัสไปรษณีย์ 24150
เว็บไซต์: www.bangkhanag.go.th
 ส่วนหนึ่งของสารานุกรมประเทศไทย
เทศบาลตำบลบางขนาก เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของหมู่ที่ 1-2 และบางส่วนของหมู่ 3-4, 6 ตำบลบางขนาก ในอำเภอบางน้ำเปรี้ยว จังหวัดฉะเชิงเทรา
ในวันที่ 1 มีนาคม พ.ศ. 2501 ตำบลบางขนากเป็น 1 ใน 59 ตำบลแรกของประเทศไทยที่ทางราชการได้จัดตั้งองค์กรปกครองส่วนท้องถิ่นรูปแบบองค์การบริหารส่วนตำบลขึ้นในท้องที่ ต่อมาทางกระทรวงมหาดไทยเห็นว่าท้องถิ่นหมู่ที่ 1,2,3,4 และ 6 ตำบลบางขนาก อำเภอบางน้ำเปรี้ยว ซึ่งอยู่ในเขตขององค์การบริหารส่วนตำบลบางขนาก ซึ่งมีสภาพยกฐานะขึ้นเป็นสุขาภิบาลได้ จึงยุบองค์การบริหารส่วนตำบลบางขนาก อำเภอบางน้ำเปรี้ยว จังหวัดฉะเชิงเทรา และยกฐานะท้องถิ่นหมู่ที่ 1,2,3,4 และ 6 ตำบลบางขนากขึ้นเป็นสุขาภิบาลบางขนากใน พ.ศ. 2515 แล้วได้รับการจัดตั้งเป็นเทศบาลตำบลใน พ.ศ. 2542 ในปี พ.ศ. 2565 เขตเทศบาลมีประชากรทั้งหมด 2,087 คน
พื้นที่เทศบาลตำบลอยู่บริเวณทิศตะวันออกเฉียงเหนือของอำเภอบางน้ำเปรี้ยว พื้นที่เทศบาลอยู่ห่างจากที่ว่าการอำเภอบางน้ำเปรี้ยว 11.6 กิโลเมตร อยู่ห่างจากศาลากลางจังหวัดฉะเชิงเทราประมาณ 31.8 กิโลเมตร อยู่ห่างจากกรุงเทพมหานครประมาณ 82.5 กิโลเมตรตามทางรถยนต์ มีพื้นที่รับผิดชอบทั้งหมด 5.80 ตารางกิโลเมตรหรือคิดเป็น 3,625.0 ไร่ เป็นพื้นที่ของปากคลองแสนแสบ เป็นคลองที่ขุดขึ้นตามพระราชดำริของพระบาทสมเด็จพระนั่งเกล้าเจ้าอยู่หัว (รัชกาลที่ 3) เพื่อเชื่อมแม่น้ำเจ้าพระยากับแม่น้ำบางปะกงเข้าด้วยกัน
แหล่งข้อมูลอื่น

เว็บไซต์เทศบาลตำบลบางขนาก เก็บถาวร 2019-07-06 ที่ เวย์แบ็กแมชชีน
| ด ค กองค์กรปกครองส่วนท้องถิ่นระดับล่างในจังหวัดฉะเชิงเทรา |
| --- | --- | --- |
| เทศบาลเมือง | ฉะเชิงเทรา |  |
| เทศบาลตำบล |  เกาะขนุน  เขาหินซ้อน  คลองแสนแสบ  ดอนเกาะกา  ดอนฉิมพลี  ท่าข้าม  ท่าถ่าน  ท่าสะอ้าน  ทุ่งสะเดา  เทพราช  นครเนื่องเขต  บางปะกง  บางปะกงพรหมเทพรังสรรค์  บางขนาก  บางคล้า  บางน้ำเปรี้ยว  บางผึ้ง  บางวัว  บางวัวคณารักษ์  บางสมัคร  บ้านซ่อง  บ้านโพธิ์  ปากน้ำ  แปลงยาว  พนมสารคาม  พิมพา  ลาดขวาง  วังเย็น  ศาลาแดง  สนามชัยเขต  แสนภูดาษ  หอมศีล  หัวสำโรง  |  |
| องค์การบริหารส่วนตำบล |  ก้อนแก้ว  เกาะขนุน  เกาะไร่  เขาดิน  เขาหินซ้อน  คลองขุด  คลองเขื่อน  คลองจุกกระเฌอ  คลองตะเกรา  คลองนครเนื่องเขต  คลองนา  คลองบ้านโพธิ์  คลองประเวศ  คลองเปรง  คลองหลวงแพ่ง  คลองอุดมชลจร  คู้ยายหมี  ดงน้อย  ดอนฉิมพลี  ดอนทราย  ท่ากระดาน  ท่าตะเกียบ  ท่าทองหลาง  ท่าไข่  ท่าสะอ้าน  ทุ่งพระยา  เทพราช  บางกระเจ็ด  บางกรูด  บางกะไห  บางเกลือ  บางแก้ว  บางขวัญ  บางคา  บางตลาด  บางตีนเป็ด  บางเตย  บางน้ำเปรี้ยว  บางไผ่  บางพระ  บางโรง  บางเล่า  บางสวน  บ้านใหม่  บึงน้ำรักษ์  แปลงยาว  พนมสารคาม  โพรงอากาศ  เมืองเก่า  เมืองใหม่  โยธะกา  ลาดกระทิง  วังตะเคียน  ศาลาแดง  สนามจันทร์  สองคลอง  สาวชะโงก  สิงโตทอง  สิบเอ็ดศอก  เสม็ดใต้  เสม็ดเหนือ  โสธร  หนองจอก  หนองตีนนก  หนองบัว  หนองไม้แก่น  หนองยาว  หนองแหน  หนามแดง  หมอนทอง  หอมศีล  หัวไทร  หัวสำโรง  แหลมประดู่  |  |
เมอร์นีอิท

| เมอร์นีอิท |
| --- | --- |
จารึกหลุมฝังพระบรมศพของพระนางเมอร์นีอิทจากอุมมุลกะอับ
ผู้สำเร็จราชการแทนพระองค์แห่งอียิปต์
ครองราชย์: ประมาณ 2950 ปีก่อนคริสตกาล
สำเร็จราชการร่วม: เดน

ฝังพระศพ: สุสาน Y, อุมมุลกะอับ
คู่อภิเษก: ดเจต
พระราชบุตร: เดน
ราชวงศ์: ราชวงศ์ที่หนึ่ง
พระราชบิดา: ดเจอร์
เมอร์นีอิท หรือ เมริต-นีอิท เป็นพระมเหสีและผู้สำเร็จราชการแทนพระองค์ของอียิปต์โบราณในช่วงราชวงศ์ที่หนึ่ง พระองค์อาจจะทรงเป็นผู้ปกครองอียิปต์โดยราชสิทธิของพระองค์เอง ตามบันทึกอย่างเป็นทางการหลายฉบับ หากเป็นกรณีดังกล่าวและพระมเหสีพระนามว่า นีอิทโฮเทป จากราชวงศ์ก่อนหน้านี้ ไม่เคยทรงขึ้นปกครองในฐานะผู้สำเร็จราชการแผ่นดินอิสระ พระนางเมอร์นีอิทอาจจะทรงเป็นฟาโรห์สตรีพระองค์แรกและเป็นสมเด็จพระราชินีนาถพระองค์แรกที่ทรงครองราชย์ในประวัติศาสตร์ที่บันทึกไว้ พระองค์ทรงขึ้นปกครองเมื่อประมาณ 2950 ปีก่อนคริสตกาล ซึ่งยังเป็นช่วงระยะเวลาที่ไม่แน่นอน พระนามของพระองค์ หมายถึง "ผู้เป็นที่รักของเทพีนีอิท" และจารึกของพระองค์ที่ก็ยังปรากฎสัญลักษณ์ของเทพเจ้าอียิปต์โบราณพระองค์นั้น พระองค์อาจจะทรงเป็นพระราชธิดาของฟาโรห์ดเจอร์ และอาจจะเป็นพระอัครมเหสีของฟาโรห์ดเจต ซึ่งหมายความว่าพระองค์จะเป็นพระราชนัดดาของฟาโรห์พระองค์แรกแห่งอียิปต์พระนามว่า นาร์เมอร์ นอกจากนี้พระองค์ยังเป็นพระราชมารดาของฟาโรห์เดน ผู้ซึ่งทรงขึ้นครองราชย์ต่อจากพระองค์
เทศบาลตำบลบางนกแขวก

| เทศบาลตำบลบางนกแขวก |
| --- | --- |
เทศบาลตำบล
อาสนวิหารแม่พระบังเกิด เป็นอาสนวิหารประจำเขตมิสซังราชบุรี ซึ่งสร้างขึ้นเพื่อเป็นเกียรติแก่การบังเกิดของพระแม่มารีย์ ตั้งอยู่ในเขตเทศบาลตำบลบางนกแขวก
ทต.บางนกแขวกที่ตั้งสำนักงานเทศบาลตำบลบางนกแขวก
พิกัด: 13°30′26.8″N 99°55′03.7″E﻿ / ﻿13.507444°N 99.917694°E﻿ / 13.507444; 99.917694
ประเทศ:  ไทย
จังหวัด: สมุทรสงคราม
อำเภอ: บางคนที
จัดตั้ง:  • 26 มีนาคม 2506 (สุขาภิบาลบางนกแขวก)  • 25 พฤษภาคม 2542 (ทต.บางนกแขวก)
พื้นที่
 • ทั้งหมด: 3.72 ตร.กม. (1.44 ตร.ไมล์)
ประชากร (2566)
 • ทั้งหมด: 1,706 คน
 • ความหนาแน่น: 458.60 คน/ตร.กม. (1,187.8 คน/ตร.ไมล์)
รหัส อปท.: 05750202
ที่อยู่ สำนักงาน: เลขที่ 28 หมู่ที่ 2 ถนนบ้านอัมพวา - บ้านคลองแพงพวย ตำบลบางนกแขวก อำเภอบางคนที จังหวัดสมุทรสงคราม 75120
เว็บไซต์: www.bnk.go.th
 ส่วนหนึ่งของสารานุกรมประเทศไทย
บางนกแขวก เป็นองค์กรปกครองส่วนท้องถิ่นประเภทเทศบาลตำบลซึ่งมีอาณาเขตครอบคลุมพื้นที่ทั้งหมดของตำบลบางนกแขวก และพื้นที่ทั้งหมดของหมู่ที่ 6 ของตำบลบางคนที ในอำเภอบางคนที จังหวัดสมุทรสงคราม เดิมมีฐานะเป็นสุขาภิบาลบางนกแขวกที่จัดตั้งขึ้นใน พ.ศ. 2506 ซึ่งเป็นสุขาภิบาลแห่งที่ 2 ของอำเภอบางคนทีและจังหวัดสมุทรสงคราม แล้วได้รับการจัดตั้งเป็นเทศบาลตำบลใน พ.ศ. 2542 ปัจจุบันในเขตเทศบาลมีประชากร 1,706 คน
พื้นที่เทศบาลตำบลตั้งอยู่ทางทิศตะวันตกของอำเภอบางคนที จังหวัดสมุทรสงคราม อยู่ห่างจากที่ว่าการอำเภอบางคนทีประมาณ 11 กิโลเมตร ศาลากลางจังหวัดสมุทรสงครามประมาณ 31 กิโลเมตร อยู่ห่างจากกรุงเทพมหานครประมาณ 454 กิโลเมตร มีพื้นที่รับผิดชอบ 3.72 ตารางกิโลเมตร เป็นที่ตั้งของอาสนวิหารแม่พระบังเกิด สร้างขึ้นตั้งแต่ พ.ศ. 2433 โดยบาทหลวงเปาโล ซัลมอน มิชชันนารีชาวฝรั่งเศส และเป็นปลายของคลองดำเนินสะดวก ซึ่งเชื่อมกับแม่น้ำแม่กลองที่ตลาดบางนกแขวกเก่าแก่ที่มีอายุกว่า 100 ปี ซึ่งเป็นตลาดริมน้ำที่ยาวที่สุดของจังหวัด มีประตูน้ำบางนกแขวกสร้างขึ้นเป็นทางปล่อยเรือเข้าออกคลองซึ่งมีมากมายในสมัยก่อน
บางนกแขวกก่อตั้งชุมชนมาตั้งแต่ในสมัยก่อนรัชการที่ 4 มีการขุดคลองดำเนินสะดวกเชื่อมต่อกับแม่น้ำท่าจีน และแม่น้ำแม่กลอง เพื่อการขนถ่ายสินค้าเครื่องอุปโภคและบริโภคเข้าสู่พระนคร ดังนั้น บริเวณปากคลองบางนกแขวกจึงเป็นตลาดนัดทางเรือ ส่วนด้านในบริเวณวัดเจริญสุขารามวรวิหาร เป็นสถานที่ตั้งประตูน้ำบางนกแขวก ที่นักเดินเรือมักมาพักเพื่อรอระดับน้ำขึ้น บริเวณนี้จึงกลายเป็นตลาดประตูน้ำบางนกแขวก มีชื่อที่เรียกติดปากชาวบ้านสมัยนั้นว่า “ชุมชนหลักแปด” เพราะคำว่า “หลัก” ใช้เรียกแทนหลักกิโลเมตร ตามที่นิยมใช้กันในปัจจุบัน
ก่อนปี พ.ศ. 2500 ในร่องสวนผลไม้ชาวบ้านนิยมปลูกข้าวไว้สำหรับรับประทานในครัวเรือน และบริเวณตลาดร้อยปีปากคลองบางนกแขวกมีศาลพ่อปู่ตั้งอยู่ ด้านหลังตลาดร้อยปีปากคลองบางนกแขวกมี โรงงิ้ว และซอยโรงฝิ่นเพื่อเป็นทางเข้า - ออกจากหน้าตลาดสู่หลังตลาด มีโรงหนัง โรงปั่นไฟฟ้า ซึ่งเป็นของชาวตลาดร้อยปีปากคลองบางนกแขวก
แหล่งข้อมูลอื่น

เว็บไซต์เทศบาลตำบลบางนกแขวก
| ด ค กองค์กรปกครองส่วนท้องถิ่นระดับล่างในจังหวัดสมุทรสงคราม |
| --- | --- | --- |
| เทศบาลเมือง | สมุทรสงคราม |  |
| เทศบาลตำบล |  กระดังงา  บางกระบือ  บางจะเกร็ง  บางนกแขวก  บางยี่รงค์  สวนหลวง  เหมืองใหม่  อัมพวา  |  |
| องค์การบริหารส่วนตำบล |  กระดังงา  คลองเขิน  คลองโคน  แควอ้อม  จอมปลวก  ดอนมะโนรา  ท่าคา  ท้ายหาด  นางตะเคียน  บางแก้ว  บางขันแตก  บางคนที  บางแค  บางช้าง  บางนางลี่  บางพรม  บางสะแก  บ้านปรก  ปลายโพงพาง  แพรกหนามแดง  ยี่สาร  โรงหีบ  ลาดใหญ่  วัดประดู่  เหมืองใหม่  แหลมใหญ่  |  |
เปิดฉากล่า นักฆ่ากระสุนโลกันตร์

| เปิดฉากล่า นักฆ่ากระสุนโลกันตร์ |
| --- | --- |
กำกับ: Brett A. Hart
เขียนบท: Brett A. Hart Jeff O'Brien
นักแสดงนำ: Luke Goss Lance Henriksen Tommy 'Tiny' Lister Dee Wallace Jennifer Siebel Carl Buffington Julia Self Chad Stalcup Hudson Thames
วันฉาย: พ.ศ. 2550
ประเทศ:  สหรัฐอเมริกา
ภาษา: อังกฤษ
ข้อมูลจาก IMDb
ข้อมูลจากสยามโซน
เปิดฉากล่า นักฆ่ากระสุนโลกันตร์ สร้างโดยประเทศสหรัฐอเมริกา ออกฉายเมื่อ พ.ศ. 2550 ผู้เขียนบทภาพยนตร์โดย Brett A. Hart และ Jeff O'Brien
นักแสดง

Luke Goss ..... เอ็ดดี้
Lance Henriksen ..... จิมมี่
Tommy 'Tiny' Lister ..... Mitch
Dee Wallace ..... Joanne
Jennifer Siebel ..... Wife
ดูเพิ่ม

เว็บไซต์ภาพยนตร์เรื่องเปิดฉากล่า นักฆ่ากระสุนโลกันตร์ เก็บถาวร 2008-10-25 ที่ เวย์แบ็กแมชชีน
ข้อมูลภาพยนตร์เรื่อง  เปิดฉากล่า นักฆ่ากระสุนโลกันตร์
เจ้าหญิงเดซีเรแห่งสวีเดน

เจ้าหญิงเดซีเรแห่งสวีเดน (ประสูติ 2 มิถุนายน ค.ศ. 1938) พระธิดาในเจ้าชายกุสตาฟ อดอล์ฟ ดยุกแห่งเวสเตร์บอตเติน  กับเจ้าหญิงซิบิลลาแห่งซัคเซิน-โคบูร์กและโกทา  พระองค์เป็นพระเชษฐภคินีในสมเด็จพระราชาธิบดีคาร์ลที่ 16 กุสตาฟแห่งสวีเดน พระมหากษัตริย์องค์ปัจจุบันของสวีเดน
พระประวัติ

เจ้าหญิงเดซีเรประสูติเมื่อวันที่ 2 มิถุนายน ค.ศ. 1938 ณ พระราชวังฮากา เขตโซลนา กรุงสต็อกโฮล์ม ประเทศสวีเดน เป็นพระราชธิดาองค์ที่สองในเจ้าชายกุสตาฟ อดอล์ฟ ดยุกแห่งเวสเตร์บอตเติน และเจ้าหญิงซิบิลลาแห่งซัคเซิน-โคบูร์กและโกทา  มีพระภคินีได้แก่ เจ้าหญิงมาร์กาเรธาแห่งสวีเดน, เจ้าหญิงบิร์กิตตาแห่งสวีเดน  และมีพระขนิษฐาและพระอนุชาคือ เจ้าหญิงคริสตินาแห่งสวีเดน และสมเด็จพระราชาธิบดีคาร์ลที่ 16 กุสตาฟแห่งสวีเดน
เจ้าหญิงเดซีเรเป็นแม่ทูนหัวของเจ้าหญิงวิกตอเรีย มกุฎราชกุมารีแห่งสวีเดน เมื่อครั้งงานอภิเษกสมรสของมกุฎราชกุมารี พระองค์จึงโปรดให้พระนัดดา คือ เอียน เดอเยียร์ ไปร่วมพิธี
เสกสมรส

เจ้าหญิงเดซีเรได้หมั้นกับบารอนนีลส์ ออกุส ออตโต คาร์ล นิคลัส ซิลเวอร์ชิลด์ (เกิด 31 พฤษภาคม ค.ศ. 1934)  บุตรของบารอนคาร์ล ซิลเวอร์ชิลด์ กับมาเดอลีน เบนนิช เมื่อวันที่ 18 ธันวาคม ค.ศ. 1963 และในหนึงปีต่อมาทั้งสองก็เสกสมรสกันเมื่อวันที่ 5 มิถุนายน ค.ศ. 1964 เจ้าหญิงเดซีเรต้องสละฐานันดรศักดิ์ชั้น รอยัลไฮเนส ปัจจุบันทรงพระนามว่า เจ้าหญิงเดซีเร, บารอนนิสซิลเวอร์ชิลด์  เจ้าหญิงเดซีเรและสวามีมีพระโอรส-ธิดา ด้วยกัน 3 คน ได้แก่
บารอนคาร์ล ออตโต เอ็ดมุนด์ ซิลเวอร์ชิลด์ (เกิด 22 มีนาคม ค.ศ. 1965) สมรสกับมาเรีย เฟดริกส์ซัน มีธิดาหนึ่งคน
บารอนนิสคริสติน-ลุยซา อีวา มาเดอลีน ซิลเวอร์ชิลด์ (เกิด 29 กันยายน ค.ศ. 1966) สมรสกับบารอนฮันส์ เดอเยียร์แห่งฟินสปอง มีบุตรสามคน หนึ่งในนั้นคือ เอียน เดอเยียร์
บารอนนิสเฮเลน อิงเงบอร์ก ซิบิลลา ซิลเวอร์ชิลด์ (เกิด 20 กันยายน ค.ศ. 1968)
แหล่งข้อมูลอื่น

Royal House of Sweden เก็บถาวร 2008-05-13 ที่ เวย์แบ็กแมชชีน
| ด ค กเจ้าหญิงแห่งสวีเดนโดยกำเนิด |
| --- | --- |
The generations indicate descent form Gustav I, from the House of Vasa, and continues through the Houses of Palatinate-Zweibrücken, Holstein-Gottorp; and the Bernadotte, the adoptive heirs of the House of Holstein-Gottorp, who were adoptive heir of the Palatinate-Zweibrückens.
รุ่นที่ 1:  Catharina, Countess of Ostfriesland  Cecilia, Margravine of Baden-Rodemachern  Anna, Countess Palatine of Veldenz  Sophia, Duchess of Saxe-Lauenburg  Elizabeth, Duchess of Mecklenburg-Gadebusch 
รุ่นที่ 2:  Princess Isabella  Princess Sigrid  Princess Anna  Princess Margareta Elizabeth  Princess Elizabeth Sabina  Catharina, Countess Palatine of Zweibrücken  Princess Maria  Princess Christina  Princess Maria Elizabeth, Duchess of Östergötland*  Princess Christina 
รุ่นที่ 3:  Princess Anna Maria^  Princess Catharina^  Princess Catharina^  Princess Anna Constance^  Anna Catharina Constance, Hereditary Countess Palatine of Neuburg^  Princess Christine  สมเด็จพระราชินีนาถคริสตีนาแห่งสวีเดน  Maria Eufrosyne, Countess Magnus Gabriel de la Gardie 
รุ่นที่ 4:  Princess Maria Anna Isabella^  Princess Maria Anna Theresa^ 
รุ่นที่ 5:  Hedvig Sophia, Duchess of Holstein-Gottorp  สมเด็จพระราชินีนาถอูลริกาแห่งสวีเดน 
รุ่นที่ 6:  ไม่มี 
รุ่นที่ 7:  Princess Sophia Albertina 
รุ่นที่ 8:  Princess Louisa Hedwig 
รุ่นที่ 9:  Sophie, Grand Duchess of Baden  Princess Amelia  Cecilia, Grand Duchess of Oldenburg 
รุ่นที่ 10:  Carola, Queen of Saxony  เจ้าหญิงยูเชนี** 
รุ่นที่ 11:  สมเด็จพระราชินีลูอีสแห่งเดนมาร์ก** 
รุ่นที่ 12:  เจ้าหญิงมาร์กาเรธา เจ้าหญิงแอกเซิลแห่งเดนมาร์ก**  เจ้าหญิงมาร์ธา มกุฎราชกุมารีแห่งนอร์เวย์**  สมเด็จพระราชินีอัสตริดแห่งเบลเยียม 
รุ่นที่ 13:  สมเด็จพระราชินีอิงกริดแห่งเดนมาร์ก 
รุ่นที่ 14:  เจ้าหญิงมาร์กาเรธา, นางอัมเบลอร์  เจ้าหญิงบีร์กิตตา เจ้าหญิงโยฮันน์ เกออร์กแห่งโฮเอินโซลเลิร์น  เจ้าหญิงเดซีเร บารอนนีลส์ ออกุส ซิลเวอร์ชิลด์  เจ้าหญิงคริสตินา, นางแมกนูซัน 
รุ่นที่ 15:  เจ้าหญิงวิกตอเรีย มกุฎราชกุมารีแห่งสวีเดน ดัชเชสแห่งวาสเตอร์เกิตลันด์  เจ้าหญิงมาเดอลีน ดัชเชสแห่งเฮลซิงลันด์และเยสตริคลันด์ 
รุ่นที่ 16:  เจ้าหญิงเอสเตลล์ ดัชเชสแห่งเอิสเตร์เยิตลันด์  เจ้าหญิงเลโอนอร์ ดัชเชสแห่งกอตลันด์  เจ้าหญิงอาเดรียน ดัชเชสแห่งเบลคิงแง 
* ทรงเป็นเจ้าหญิงเเห่งสวีเดนจากการสมรสด้วย ^ทรงเป็นเจ้าหญิงเเห่งโปแลนด์และลิทัวเนียโดยกำเนิดด้วย ** ทรงเป็นเจ้าหญิงแห่งนอร์เวย์ด้วย
เมกะโฟน

บทความนี้เกี่ยวกับอัลบั้มเพลง สำหรับสิ่งประดิษฐ์ ดูที่ โทรโข่ง
เมกะโฟน (ญี่ปุ่น: メガホン; โรมาจิ: Megahon; ทับศัพท์: เมะกะฮง ทับศัพท์จาก Megaphone) เป็นซิงเกิลที่สองของวง Harenchi☆Punchวางจำหน่ายเมื่อวันที่ 23 พฤศจิกายน 2005 ในสังกัด  SWEETSTAR ซึ่งมีวางจำหน่าย 2 เวอร์ชัน เวอร์ชันธรรมดา (VICL-35913) และเวอร์ชันลิมิตซึ่งจะรวม DVD มาด้วย (VICL-35912)
メガホン (Megaphone)  เป็นเพลงประกอบเกมส์ใน PS2 ชื่อว่า リバース ムーン (ribaasu muun = Reverse Moon).
恋は課外授業 (Koi wa kagai jugyou)  เป็นเพลงของ เนตเวิร์ค RPG ローズオンライン(roozu onrain = Rose Online)
รายชื่อเพลงในแผ่น

メガホン (Megaphone)
恋は課外授業 (Koi wa kagai jugyou)
白線 ～スタートライン<Winter’s Story ver.> (Hakusen ～Start Line<Winter’s Story ver.>)
メガホン (Megaphone)  (Instrumental)
รายชื่อเพลงใน DVD

白線 ～スタートライン (Hakusen ～Start Line)  Director Edition
メガホン (Megaphone)  Director Edition
อันดับใน Oricon

| จันทร์ | อังคาร | พุธ | พฤหัส | ศุกร์ | เสาร์ | อาทิตย์ | อันดับประจำสัปดาห์ | ยอดขายประจำสัปดาห์ |
| --- | --- | --- | --- | --- | --- | --- | --- | --- |
| - | - | - | - | - | - | - | 99 | 1,173  |
Total Sales: 1,173
แหล่งข้อมูลอื่น

Official discography entry
เธอยัง

| "เธอยัง> .." |
| --- | --- |

เพลงโดยโปเตโต้
จากอัลบั้มHUMAN
วางจำหน่าย: 26 มกราคม พ.ศ. 2554
บันทึกเสียง: พ.ศ. 2554
แนวเพลง: ป็อปร็อก
ความยาว: 4:51
ค่ายเพลง: วีเรคคอร์ดส (จีเอ็มเอ็ม แกรมมี่)
ผู้ประพันธ์เพลง: ฟองเบียร์
โปรดิวเซอร์: โปเตโต้
 
มิวสิกวิดีโอ
"เธอยัง" ที่ยูทูบ
 
"เธอยัง..." เป็นซิงเกิลของวงดนตรีโปเตโต้ ในอัลบั้ม HUMAN (พ.ศ. 2554) อัลบั้มชุดที่ 6 ของวง ประพันธ์เนื้อร้อง-ทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย โปเตโต้ ออกจำหน่ายในวันที่ 26 มกราคม พ.ศ. 2554
การตอบรับ

เพลง "เธอยัง..." ติดอันดับสูงสุดที่ 1 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 27 กุมภาพันธ์ พ.ศ. 2554 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
การตอบรับ > ชาร์ต

| ชาร์ต (พ> ศ. 2554) | อันดับสูงสุด |
| --- | --- |
จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100: 1
ซี้ดเอฟเอ็ม ชาร์ตท็อป 20: 1
95.5 เอฟเอ็ม เวอร์จิ้นฮิตซ์ ชาร์ตท็อป 40: 9
เวอร์ชันคัฟเวอร์ > เวอร์ชันธงไชย แมคอินไตย์ และ นิว-จิ๋ว

| "เธอยัง> .." |
| --- | --- |

เพลงโดยธงไชย แมคอินไตย์ และ นิว-จิ๋ว
จากอัลบั้ม ขนนกกับดอกไม้ ตอน SECRET GARDEN
วางจำหน่าย: 26 กันยายน พ.ศ. 2556
แนวเพลง: ป็อป, บัลลาด, โซล
ความยาว: 5:06
ค่ายเพลง: จีนี่ เรคคอร์ด (จีเอ็มเอ็ม แกรมมี่)
ผู้ประพันธ์เพลง: ฟองเบียร์
โปรดิวเซอร์: พงศ์เพชร กลิ่นหอม

ในปี พ.ศ. 2556 เพลง "เธอยัง..." ถูกขับร้องใหม่โดย ธงไชย แมคอินไตย์ และนิว-จิ๋ว โดยเพลงนี้ถูกรวมในอัลบั้ม ขนนกกับดอกไม้ ตอน SECRET GARDEN อัลบั้มที่ฉลองครบรอบ 30 ปี ของจีเอ็มเอ็ม แกรมมี่ โดยมี พลังพล ทรงไพบูลย์ เป็นผู้เรียบเรียงเสียงประสาน
เอฟซีดับเบิลยู เซาท์เทิร์น เฮฟวี่เวท แชมเปียนชิพ

เอฟซีดับเบิลยู เซาท์เทิร์น เฮฟวี่เวท แชมเปียนชิพ เป็นเข็มขัดแชมป์รุ่นเฮฟวี่เวทของค่ายพัฒนาทักษะ ฟลอริดาแชมเปียนชิปเรสต์ลิง ก่อตั้งขึ้นเมื่อ 26 มิถุนายน 2007 และเข็มขัดได้ยุบลงในวันที่ 22 มีนาคม 2008